Kombinertløperne Jarl Magnus Riiber, Espen Andersen og Espen Bjørnstad ble alle satt i karantene etter at Kristjan Ilves fra Estland testet positivt for korona 2. februar 2022. De norske utøverne ble definert som nærkontakter under flyreisen til Kina, men kunne allikevel trene, forberede seg og delta i OL som normalt under karantenetiden så lenge de avla negative koronatester, holdt to meters avstand til andre, spiste på eget rom og hadde egen transport. 3. februar 2022 testet Riiber positivt på korona, men ga ikke opp håpet om å få konkurrere i OL. 7. februar 2022 ble det avgjort at Johan André Forfang ikke kom til å bli klar for deltakelse, samtidig som Daniel-André Tande leverte sin fjerde negative test og reiste til Beijing for å slutte seg til resten av de norske skihopperne.